Viborger Samler, 1849-06-14
Odense, den 11te Junii. J Stige brændte igaar 2 Huse og 1 Gaard tilligemed det Meste af Jndboet; en Mand blev noget forbrændt. Aarsagen til Jldens Opkomst vides ikke. (Hp. Av.) Fra Assens hedder det i Byens Avis af 6te De. J disse Dage begynde Schleswigholsteinerne at holde Militair=Sessioner i Nordslesvig og udskrive Soldater til deres Armee, hvorfor alt vaabendygtigt Mandskab har absenteret sig til alle Sider. Her er saaledes i de sidste Dage kommen en stor Mængde Flygtninge til Byen for at finde et Tilflugsted, hvor de kunne være sikkre for deres Undertrykkeres Forfølgelser. Efter hvad disse berette, findes for Øieblikket kun ganske ubetydeligt Militair paa Landet i Nordslesvig og i Kjøbstæderne kun hvad der behøves til Vagter og ved Lazaretherne. Af disse Sidste findes mange, saavel i Haderslev, som i Christiansfeldt, der ere overfyldte med Syge og Saarede, og Dødeligheden skal være meget stor iblandt dem." Strib, den 8de Junii. Jgaar har Skydningen atter været heftig, medens man senere paa Dagen har forholdt sig rolig. Vi havde nemlig paa Fredericias, Volde faaet endeel svært Skyts, 84pundige istedetfor de tidligere mindre Kalibre. Disse kunde Fjenden, som hidtil tildeels har været den Dominerende, ikke modstaae, men hans værste Batteri - det nærmeste mod Fæstningen blev aldeles demoleret – som man formoder tilligemed det derværende Skyts - the det blev aldeles bragt til Tavshed efter et Par Timers heftig Skydning. Ligeledes er en Forskandsning, som Fjenden havde paabegyndt nord for Byen, for at forhindre Overfarten til Strib, idag tilintetgjort, hvilket er af særdeles Vigtighed. (Fyens Av.) Jfølge "Hemp. Av. var der den 10de Jntet forefaldet ved Fredericia. (Af et Brev fra Fredericia den 7de. – – Du kan have Ret i, at man bliver i daarligt Humeur derovre paa Fyen, det er virkelig sandt, jeg føler det selv. Man har der næsten ingen anden Omgang end Bønder og "Fyens Avis, og en god Deel Lognerygter. Her derimod er jeg tilfreds og munter, og her har jeg noget at bestille. Dette Bombardement bliver En nu saa temmelig ligegyldigt, man sover, spiser og sover igjen i Bombardementets fuldkomneste Nærhed uden at det generer stort. Jeg har i mine ledige Timer udregnet, at der maa kastes i det mindste 100,000 herind, inden jeg træffes. Det kan maaskee more Dig at høre vor Levemaade her. Naar vi ikke ere paa Vagt, saa boer Capitainen, Lieutenanten og jeg sammen. Vi have et Værelse, hvori forefindes foruden Loft og Gulv 4 Stykker nogne Vægge, 2 Senge (d. v. s. 2 Knipper Straa, som de Andre afbenytte, jeg derimod har ladet Compagniets Ambulancebaare sætte ind og sover brillant derpaa; endelig et maadeligt Bord og 3 defecte Stole, der repræsentere forskjellige Tidsaldere. Jeg er Huushovmester, og samtlige 3 Oppassere adlyde ethvert af mine Vink. Som Overkok have vi en Menig af Compagniet. Jdag have vi spiist en god Kjødsuppe med Riis og Asparges, Suppekjød med Spinat og endelig Slikasparges, er det ikke at leve i en beleiret By, Asparges stikker jeg Kl. 3 om Morgenen, da andre Røvere ellers ville komme mig i Forkjøbet, og andet Grønt findes ogsaa i Haverne. Det maa jo bruges, Folkene ere borte som det tilhører, ergo kunne de ikke bruge det og ergo maae vi bruge det. Melk faaer man paa sammeMaade, – det forstaaer sig Oppasserne malke Køerne i Feltflaskerne. Chocolade, Kaffe, Thee og Sukker udsælges paa et Par Steder, og naar man saa medbringer Smør fra Fyen, faaer godt fersk Kjød leveret og det bliver ordentlig tillavet, saa lever man jo som en Prinds Jgaar og idag er ikke passeret Noget af Betydenhed, omtrent hver 1/2 Time en Bombe – det er det Hele. Tydskerne anlægge nu Løbegrave fra Erritss Siden ligefra Blokhuset, til om mod Treldekanten. De kaste i disse Dage de fleste Bomber efter Castellet. (Forl.)J Veile er befalet, at intet Menneske, under hvilket somhelst Paaskud, uden speciel Tilladelse, maa efter Kl. 9. om Aftenen være paa Gaden, og efter Kl. 10 tør der ikke brænde Lys til Gaden.